CELEX: 22011D0007
Language: hr
Date: 2011-04-01 00:00:00
Title: Odluka Zajedničkog odbora EGP-a br. 7/2011 od 1. travnja 2011. o izmjeni Priloga IV. (Energetika) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               228
            
         22011D0007
   
               L 171/1
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 7/2011
   od 1. travnja 2011.
   o izmjeni Priloga IV. (Energetika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog IV. Sporazumu izmijenjen je Odlukom Zajedničkog odbora EGP-a br. 2/2011 od 11. veljače 2011. (1).
            
         
               (2)
            
            
               Uredbu Komisije (EU) br. 774/2010 od 2. rujna 2010. o utvrđivanju smjernica koje se odnose na naknadu između operatora prijenosnih sustava i zajednički regulatorni pristup naplati prijenosa (2) treba unijeti u Sporazum,
            
         ODLUČIO JE:
   Članak 1.
   U točku 39. (Uredba Komisije (EZ) br. 643/2009) u Prilogu IV. Sporazumu umeće se sljedeće:
   
               „40.
            
            
               
                  32010 R 0774: Uredba Komisije (EU) br. 774/2010 od 2. rujna 2010. o utvrđivanju smjernica koje se odnose na naknadu između operatora prijenosnih sustava i zajednički regulatorni pristup naplati prijenosa (SL L 233, 3.9.2010., str. 1.).
               Odredbe Uredbe, u smislu ovog Sporazuma, sadrže sljedeće prilagodbe:
               
                           (a)
                        
                        
                           u članku 3. dodaje se sljedeće:
                           ‚Za države EFTA-e Uredba prestaje važiti kad Uredba (EU) br. 838/2010 stupa na snagu u Sporazumu o EGP-u’;
                        
                     
                           (b)
                        
                        
                           prva rečenica u točki 3. dijela B Priloga zamjenjuje se sljedećim:
                           ‚Vrijednost prosječnih godišnjih naknada za prijenos koje plaćaju proizvođači kreće se u rasponu od 0 do 0,5 EUR/MWh, osim onih koje se primjenjuju u Danskoj, Švedskoj, Finskoj, Norveškoj, Rumunjskoj, Irskoj, Velikoj Britaniji i Sjevernoj Irskoj.’;
                        
                     
                           (c)
                        
                        
                           druga rečenica u točki 3. dijela B Priloga zamjenjuje se sljedećim:
                           ‚Vrijednost prosječnih godišnjih naknada za prijenos koje plaćaju proizvođači u Danskoj, Švedskoj, Finskoj i Norveškoj kreće se u rasponu od 0 do 1,2 EUR/MWh.’ ”.
                        
                     
         Članak 2.
   Tekst Uredbe (EZ) br. 774/2010 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 2. travnja 2011., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 1. travnja 2011.
      
         
            Za Zajednički odbor EGP-a
         
         
            Obnašatelj dužnosti predsjednika
         
         Gianluca GRIPPA
      
   
   
      (1)  SL L 93, 7.4.2011., str. 31.
   
      (2)  SL L 233, 3.9.2010., str. 1.
   
      (3)  Ustavni zahtjevi nisu navedeni.